Kilogramm

Kilogramm om massan märičendühtnik. Om rahvahidenkeskeižen SI-sisteman päižes seičemes märičendühtnikaspäi, niišpäi om üks'jäine prefiksanke (kilo-). Rahvahidenkeskeine znamoičend om kg.

 Etimologii 
Kilogramm-sana libub francijan kelen kilogramme-sanaspäi (om fiksiruidud vl 1795Décret relatif aux poids et aux mesures du 18 germinal an 3 (7 avril 1795). Grandes lois de la République. — Perpinjanan universitetan digitek i juridižiden da politižiden materialad (mjp.univ-perp.fr). ), a se om sätud grekan kelen sanoišpäi:  hilioi «tuha» i  gramma «pen' veduz»Fowler, H. W.; Fowler, F. G. The Concise Oxford Dictionary. — Oksford: Oxford University Press, 1964. . Vl 1797 sana putui anglijan kel'he, sid' leviganzi mail'madmeKilogram //Oxford English Dictionary (Oksfordan anglijan kelen vajehnik). — Oxford University Press. .

 Märhapanend 
Vahvištadud vn 2018 kül'mkus märhapanendan mödhe, kilogramm om massan suruz, panese Plankan kaikenaigaižen  6,62607015⋅10−34-znamoičendha tazostadud tarkoikti, konz se om ozutadud SI:n Dž⋅s-ühtnikan kal't, kudamb om ekvivalentine kg⋅m2⋅s−1-ühtnikale.

Vn 2019 semendku 20. päivhäsai märhapanihe kilogrammad etalonal cilindran nägul. Se kogoneb ühthesuladusespäi, kudamban mülünd om platin (ühesa kümnendest) i iridii (kümnendez). Etalonan kopijad kaičesoiš mail'man suriš maiš.

Kodielos kilogramm om puhthan himižikš veden 1 dm³ massha tazostadud sen maksimaližen ninevuden lämudel (läz +4 C°), mugoman znamoičendan tarkoiktuz om ±0,2 %. Kirjutimen saub vedab läz üht grammad.

 Ühtnikad kilogramman alusel 
1 gramm = 10−3 kg. Sätas ližaühtnikoid kilogramman alusel SI-sisteman standartižiden prefiksoiden abul.

+ Äikerdoittud gramman i sen doliden kävutandan ozutesedSuruzMäričendühtnikZnamOzutezSuruzMäričendühtnikZnamOzutez 101 dekagramm  dag  ei ole rekomendacijad kävutandale10−1 decigramm  dg  ei ole rekomendacijad kävutandale 102 gektogramm  gg / hg  ei ole rekomendacijad kävutandale10−2 santigramm  sg / cg  ei ole rekomendacijad kävutandale 103 kilogramm  kg  —10−3 milligramm  mg  — 106 megagramm  Mg  kävutase harvoin 10−6 mikrogramm  µg  — 109 gigagramm  Gg  kävutase harvoin 10−9 nanogramm  ng  — 1012 teragramm  Tg  kävutase harvoin 10−12 pikogramm  pg  — 1015 petagramm  Pg  kävutase harvoin 10−15 femtogramm  fg  — 1018 eksagramm  Eg  kävutase harvoin 10−18 attogramm  ag  — 1021 zettagramm  Zg  kävutase harvoin 10−21 zeptogramm  zg  kävutase harvoin 1024 iottagramm  Ig / Yg  kävutase harvoin 10−24 joktogramm  jg / yg  kävutase harvoin 1027 ronnagramm  Rg  kävutase harvoin 10−27 rontogramm  rg  kävutase harvoin 1030 kvettagramm  Kvg / Qg  kävutase harvoin 10−30 kvektogramm  kvg / qg  kävutase harvoin

Ottas kävutamižhe tonnad (t) megagramman (Mg) sijas. Nened märičendühtnikad oma märicemha atombomban vägevut trotilan ekvivalentas: kilotonn gigagramman (Gg) sijas, megatonn teragramman (Tg) sijas.

 Kacu mugažo 
 Centner
 Kilogramm-vägi

 Homaičendad 

 Irdkosketused 
 NIST Improves Accuracy of 'Watt Balance' Method for Defining the Kilogram (NIST todestab Vattan balansan metodan tarkoiktust kilogramman märhapanendan täht) // Nist.gov. 
 Kibblan balans npl.co.uk-saital. 

Kategorii:Märan ühtnikad
Kategorii:Mass
Kategorii:SI:n päižed ühtnikad